Laktobacily do posvy
Dobry den, prosim Vas doporucite mi laktobacily na udrzanie spravneho ph do posvy vhodne pred planovanym otehotnenim aj pocas tehotenstva? Dakujem za odpoved.
Dobrý deň
Ďakujeme za Vašu otázku
Na trhu je viacero vaginálnych probiotík s obsahom Lactobacilov.
Gynophilus control
obsahuje vaginálne probiotikum s riadeným uvoľňovaním. Tableta sa zavádza hlboko do pošvy a pred aplikáciou sa navlhčí vo vode počas 1-2 sekúnd.  Na zabránenie opakujúcich sa mykóz a vaginóz, sa vloží 1 tableta každý 4. deň počas 20 dní. Výrobca uvedených vaginálnych probiotík neuvádza ich používanie počas tehotenstva, avšak podľa dostupných informácií ho gynekológovia odporúčajú aj počas tehotenstva.
Taktiež je možné aplikovať probiotiká
Gynimun Intim Care
, ktoré obsahujú dva starostlivo vybrané, vaginálne, patentované a klinicky preskúšané probiotické kmene, ktoré boli vybrané pre svoje vynikajúce vlastnosti pri udržiavaní a obnove zdravej vaginálnej flóry. Podávanie týchto vaginálnych kapsúl počas tehotenstva je po konzultácií s ošetrujúcim lekárom. Vaginálne kapsule sa aplikujú do vagíny večer pred spaním. V prípade potreby sa môžu používať aj dlhšiu dobu.
Vhodný na aplikáciu počas tehotenstva je
LactoFeel vaginálny gél
, ktorý obsahuje kyselinu mliečnu a glykogén. Kyselina mliečna okamžite vytvorí potrebné prirodzene kyslé prostredie v pošve. Tým sa rýchlo zastaví množenie škodlivých baktérií, podporí sa rast baktérií kyseliny mliečnej, a tak sa nastolí rovnováha vnútorného prostredia pošvy. Glykogén podporuje tento ozdravný proces, pretože slúži ako živina pre baktérie kyseliny mliečnej, ktoré sa potom rýchlo množia. Tento vaginálny gél je možné kombinovať s perorálnymi probiotikami. Téme probiotík počas tehotenstva sa v minulosti venovala kolegyňa, jej odpoveď si môžete prečítať na
tomto odkaze
.
Prajem pekný zvyšok dňa
S pozdravom,
PharmDr. Lucia Kubáňová